Na Stàitean Aonaichte

'S e dùthaich ann an Aimearaga a Tuath a tha anns na Stàitean AonaichteAtlas Sgoile Oxford le Stòrlann Nàiseanta, Oxford University Press (2010) neo ainm oifigeil: na Stàitean Aonaichte Aimeireaga (SAA) (Beurla: "United States of America" no USA). Tha i na Poblachd cùmhnantach. Tha crìochan aice sa tuath le Canada agus sa deas le Meagsago. Tha 48 de na stàitean suidhichte eadar an Cuan Siar agus an Cuan Sèimh. Tha Alasca ann an iar-thuath na dùthcha le Canada san àirde an ear agus leis an Ruis san àirde an iar dhith. Tha Hawaii suidhichte anns a’ Chuan Shèimh.

Eachdraidh
Chaidh na Stàitean a stèidheachadh an ceathramh latha dhen t-Iuchar, 1776, nuair a thòisich ar-a-mach anns a' chiad 13 colonaidhean imrich aig Breatainn Mhòr ann an Ameireaga an aghaidh na Rìoghachd Aonaichte. B' e an "Ar-a-mach Ameireaganach" an t-ainm air an strì seo agus sheas i seachd bliadhna gu Còrdadh Pharas ann an 1783 nuair a dh'aithnich Breatainn Mhòr gun robh na Stàitean Aonaichte neo-eisimeileach. Ann an 1787, shoidhnig riochdairean às a h-uile tìrean bun-reachd ùr. Tha e na bun-reachd nan Stàitean fhathast san latha an diugh.

Bha cogadh eile an aghaidh Breatann ann an 1812. Bha na Stàitean Aonaichte neodrach anns a' chogaidhean Napoleonach is dh'iom-chuairtich na Breatannaich puirt anns an Fhraing. Cuideachd dh'fhuadaich an Rìoghachd Aonaichte maraichean Ameireaganach airson a' Chabhlachd Rìoghail. Thoisich an cogadh 18 Ògmhios 1812 is lunn na Stàitean Aonaichte air na ranntairean a chaidh na Chanada. Shoidhnig an Cùmhnant Ghent ann an 1815 is bha an t-suidheachadh mar a bha e ron chogadh a-mach air na tùsanaich. Shabaid cuid de na tùsanaich còmhla ri na Breatannaich is gheall na Breatannaich fearann agus neo-eisimeileachd. Cha do chum iad an gealladh seo is cha do sholair na Breatannaich armachd do na tùsanaich.

Bhon àm ud tha an dùthaich a' fàs agus sgaoileadh tarsainn air Ameireaga a Tuath gu ìre far a bheil i a-nis cho mòr is nach eil ach dà dhùthaich anns an t-saoghal nas motha: an Ruis agus Canada.

Anns an 19mh linn bha guano cudromach mar thodhar is thuirt Achd Eileanan Ghuano gum b' urrainn do na Stàitean Aonaichte eileanan a ghlacadh airson guano fhaighinn.

Nuair a thàinig daoine geala siar, do fearann na gnàth-mhuinntir Aimeireagach, bha cogaidhean leotha ann an 18 is 19 linn, mar eisimpleir Cogadh Nimíipuu. Dh'èignich an ùghdarras na gnàth-mhuinntire do tèarmannan tùsanach às dèidh seo. Thairis air ùine, fhuair a' ghnàth-mhuinntir coirean a-rithist: saoranachd ann an 1924,McCool, Daniel, Susan M. Olson, agus Jennifer L. Robinson. Native Vote. Cambridge, Sasainn: Cambridge University Press, 2007. td. 1 flaitheas ann an  1934, agus saorsainnean chatharra gu lèir ann an 1968.Robert J. McCarthy, Civil Rights in Tribal Courts; The Indian Bill of Rights at 30 Years, 34 IDAHO LAW REVIEW 465 (1998).

Bha an dùthaich gu mòr an sàs gnothach tràilleachd thar a' Chuain Shiar eadar an 16mh Linn agus an 19mh Linn, gus an do rinn Abraham Lincoln foirgheall saorsa nan tràill am measg a' Chogaidh Chathara Ameireaganaich. Chaidh na daoine dubha a' bhòt agus na saorsainnean chatharra eile a cheadachadh ann an 1870 gu oifigeil, ach cha cho-èignicheadh gus an Iomairt Shaorsainn Chatharra anns na 1950an. Bha leas-breith ann an taigheadas, foghlam, agus obair.

Ann an 1920, fhuair na boireannaich a' bhòt, às dèidh iomairt nan Silent Sentinels. Thog boireannaich fianais a-muigh an taigh cinn-shuidhe (Beurla: White House) corr math 's aon is leth-bhliadhna. Chuir an ùghdarras mòran dhuibh ann an làimh, agus ghiùlain iad droch-ghrèidheadh ann am prìosan, mar eisimpleir biadhadh ri èignicheadh.

Bha nan Stàitean an sàs a' Chogaidh Mhòir agus an Dàrna Chogaidh, airson na Caidreachais an dà àm. Às dèidh an Dàrna Chogaidh, bha iad cudromach anns an stèidheachadh nan Dùthchannan Aonaichte. Aig an aon àm, bha iad an sàs a' Chogaidh Fhuair an aghaidh na h-Aonachd Sobhiatach, anns an Cogadh Bhiet-Nam gu sònraichte. Bha cogaidhean-ionaid eile ann an Aimeireaga a Deas, Meadhan-Ameireaga is dùthchannan eile.

 Poileataigs 
Tha dà phàrtaidh phoileataigeach a-nis, am Pàrtaidh Deamocratach is am Pàrtaidh Poblachdach. Bha Franklin D. Roosevelt, John F. Kennedy, agus Barack Obama nan cinn-shuidhe as ainmeil nan Deamocratach, agus bha Abraham Lincoln, Dwight D. Eisenhower, agus Ronald Reagan nan cinn-shuidhe as ainmeil nam Poblachdach. Bha taghadh ceann-suidhe nan Stàitean Aonaichte ann air 4mh an t-Sultain 2016, a chaidh a bhuannachadh le Donald Trump, dhan Pàrtaidh Poblachdach. Chaill e taghadh a' chinn-suidhe ann an 2020 is ann an 2021 thug e misneachd do luchd-taic a thug ionnsaigh air togalach a' Chapitol, far a bheil Pàrlamaid nan Stàitean Aonaichte is i a' dearbhadh gum bi Joe Biden an t-ath-cheann-suidhe. Chaochail ceathrar anns an fhòirneart agus aonar eile an dèidh sin.

Chan eil na daoine a' taghadh an cinn-shuidhe ach Colaiste an Taghaidh. Ann an 2000 agus 2016 bhòt barrachd dhaoine airson Gore agus Clinton, a chaill na taghaidhean, na Bush agus Trump, a bhuannaich. Mar as àbhaist tha buaidh aig seachd stàitean air an toradh.

Bailtean as motha
Seo liosta na bailtean as motha na dùthcha:

 Eabhraig Nuadh
 Los Angeles
 Chicago
 Houston
 Philadelphia
 Phoenix
 San Antonio
 San Diego
 Dallas
 San José

 Na Stàitean 
Tha an USGS a' roinn ranntairean a tha fo uachdranas nan Stàitean Aonaichte ann an: stàitean agus sgìre Cholumbia, co-fhlaitheasan, ranntairean agus ionadan measgaichte eileanach no iomallach.
 Stàitean agus Sgìre Cholumbia 
 Alabama (AL)
 Alasca (AK)
 Arizona (AZ)
 Arkansas (AR)
 California (CA)
 Carolina a Deas (SC)
 Carolina a Tuath (NC)
 Colorado (CO)
 Connecticut (CT)
 Dakota a Deas (SD) Dakota a Tuath (ND)
 Delaware (DE)
 Eabhraig Nuadh (NY)
 Eilean Rhode (RI)
 Florida (FL)
 Hampshire Nuadh (NH)
 Hawaii (HI)
 Idaho (ID)
 Illinois (IL)
 Indiana (IN) Iowa (IA)
 Deàrsaidh Nuadh (NJ)
 Kansas (KS)
 Kentucky (KY)
 Louisiana (LA)
 Maine (ME)
 Massachusetts (MA)
 Meagsago Nuadh (NM)
 Michigan (MI)
 Minnesota (MN) Mississippi (MS)
 Missouri (MO)
 Montana (MT)
 Nebraska (NE)
 Nevada (NV)
 Ohio (OH)
 Oklahoma (OK)
 Oregon (OR)
 Pennsylvania (PA)
 Seòirsia (GA) Tennessee (TN)
 Texas (TX)
 Tìr Màiri (MD)
 Utah (UT)
 Vermont (VT)
 Virginia (VA)
 Virginia an Iar (WV)
 Washington (WA)
 Washington, D.C. (DC)
 Wisconsin (WI)
 Wyoming (WY) 

 Co-fhlaitheasan 
 Puerto Rico
 Co-fhlaitheas nan Eilean Mairianach a Tuath 

 Ranntairean 
 Eileanan na Maighdinn aig na Stàitean Aonaichte
 Guam
 Samoa Aimearaganach

 Stàitean co-cheangailte 
Tha iad neo-eisimeileach ach tha na Stàitean Aonaichte gan dìon:
 Stàitean Feadarail nam Meanbh-eileanan
 Poblachd nan Eilean Mharshall
 Poblachd Phalabh

Na Lochan Móra
 Loch Erie
 Loch Huron
 Loch Michigan
 Loch Ontario
 Loch Superior

Iomraidhean

*
Roinn-seòrsa:Aimearaga a Tuath